Cheikh Hamidou Kane (Matam, 2. travnja 1928.), senegalski je književnik i dužnosnik.

Životopis 
Rođen je u Matamu u Senegalu 1928. godine. Pisac je koji je također bio ministar u svojoj zemlji. Najpoznatiji je po svom autobiografskom romanu 'L'Aventure ambiguë' (Dvosmislena avantura) (1961.), koji je osvojio književnu nagradu Grand Prix littéraire d'Afrique 1962. godine.

Život prije Pariza 
Kane je Fula podrijetla, rođena u plemićkoj obitelji Tukulora (koji su muslimani od 11. stoljeća) i pohađao školu Kurana do dobi od deset godina, kada je pristupio francuskom školskom sustavu. Stekao je bakalaureat iz filozofije u gimnaziji u Dakru u rekordnom vremenu. Ovaj uvod u zapadnu misao je utjecao na njegovu odluku da ode studirati u Pariz.

Pariz i povratak u Senegal 
Nakon tradicionalnog muslimanskog obrazovanja, napustio je Senegal i otišao u Pariz na studij na Sorboni, gdje je diplomirao pravo i filozofiju, te diplomu l'École nationale de la France d'Outre-mer (ENFOM). U Parizu, pisao je za časopis Esprit i pohodio pariške intelektualne krugove. Potom se vratio u domovinu 1959. godine i postao povjerenik tajnika Ministarstva za planiranje, a zatim ministar uređenja i guverner regije Thies. Bio je UNICEF-ov dužnosnik u Lagosu u Nigeriji, te u Abidjanu, u Obali Bjelokosti, što mu je dalo priliku da otputuje u gotovo sve zemlje Afrike južno od Sahare osim u Južnoj Africi.

Dvosmislena avantura
Dvosmislenu avanturu (L'Aventure ambiguë), roman-autobiografiju, autor je objavio dok je obnašao dužnost ministra uređenja. Ova priča govori o dilemama mladog senegalskog studenta u Parizu i kulturnog sukoba između islama i Zapada. Roman je osvojio Grand prix littéraire d'Afrique noire 1962. godine.
Nakon nekoliko desetljeća, Cheikh Hamidou Kane objavljuje djelo Les Gardiens du temple (Čuvari hrama).

Citati 
 "Odabrao sam put najpodložniji tome da se izgubim".
 "Ako im kažem da odu u novu školu (...) hoće li ono što će naučiti vrijediti onoga što će zaboraviti?"

Djela 
 'Comme si nous nous étions donnés rendez-vous', in Esprit, n°10, oct. 1961. 
 'L'Aventure ambiguë', Julliard, 1961, Grand Prix littéraire d'Afrique 1962. 
 'Les Gardiens du Temple', Stock, 1995.

Izvori 
http://www.francophonie.org/IMG/pdf/Biographie_Cheikh_Hamidou_Kane.pdf 
http://www.babelio.com/auteur/Cheikh-Hamidou-Kane/15156
http://www.africansuccess.org/visuFiche.php?id=570&lang=fr 
http://qqcitations.com/auteur/cheikh-hamidou-kane

Životopisi, Senegal
Književnici